פיטר דוהרטי

פיטר צ'ארלס דוהרטי (באנגלית: Peter Charles Doherty; נולד ב-15 באוקטובר 1940) הוא מנתח וטרינרי אוסטרלי וחוקר בתחום הרפואה.
זכה בפרס נובל לפיזיולוגיה או לרפואה במשותף עם רולף מ. צינקרנגל בשנת 1996.

ראשית חיים והשכלה 
דוהרטי נולד בבריזבן, קווינסלנד, ושם למד עד סיום התיכון. את התואר הראשון במדעי הווטרינריה הוא קיבל בשנת 1962 ואת התואר השני במדעי הווטרינריה בשנת 1966 מאוניברסיטת קווינסלנד. לאחר שקיבל תואר דוקטור בשנת 1970 מאוניברסיטת אדינבורו, סקוטלנד, חזר לאוסטרליה כדי להמשיך במחקר שזכה בפרס נובל בבית הספר למחקר רפואי ג'ון קרטין במסגרת האוניברסיטה הלאומית של אוסטרליה בקנברה.

מחקר וקריירה 
מחקריו של דוהרטי התמקדו במערכת החיסון, ועבודת הנובל שלו תיארה כיצד תאי החיסון של הגוף מגנים מפני וירוסים. הוא ורולף צינקרנגל, מקבלי פרס נובל לפיזיולוגיה או רפואה לשנת 1996, גילו כיצד תאי T מזהים את אנטיגני היעד שלהם.

נגיפים מדביקים תאים ומתרבים בתוכם. "תאי T רוצחים" הורסים את התאים הנגועים כך שהנגיפים לא יוכלו להתרבות.

ספרו החצי-אוטוביוגרפי, "המדריך למתחילים לזכייה בפרס נובל", ראה אור בשנת 2005.

ספרו "היסטוריה קלה של אוויר חם" פורסם בשנת 2007 על ידי הוצאת אוניברסיטת מלבורן. בשנת 2012 פרסם את הספר Sentinel Chickens. ספרו הרביעי "מלחמות הידע" ראה אור בשנת 2015.

חיים אישיים 
שמות הוריו של דוהרטי לינדה ואריק, ויש לו אח צעיר יותר, איאן. דוהרטי כרגע מבלה שלושה חודשים בשנה במחקר בבית החולים למחקר ילדים בסנט ג'וד בממפיס, טנסי, שם הוא חבר סגל במרכז למדעי הבריאות באוניברסיטת טנסי באמצעות המכללה לרפואה. במשך 9 החודשים האחרונים של השנה הוא עובד במחלקה למיקרוביולוגיה ואימונולוגיה באוניברסיטת מלבורן, ויקטוריה.

קישורים חיצוניים

הערות שוליים 

בוגרי אוניברסיטת אדינבורו
בוגרי אוניברסיטת טנסי
עמיתים זרים בחברה המלכותית
זוכי פרס נובל אוסטרלים
מסדר אוסטרליה: עמיתים
זוכי פרס איש השנה של אוסטרליה
זוכי פרס נובל לפיזיולוגיה או לרפואה
וטרינרים
זוכי פרס קרן גיירדנר הבינלאומי
אוסטרלים שנולדו ב-1940
זוכי פרס אלברט לסקר למחקר רפואי בסיסי